Pozdravljeni!

Ta teden je na vrsti malo lažja snov oziroma ponovitev sklanjanja. V zvezek napiši Vaja in nato prepiši naloge ter jih sproti rešuj. Pomagaj si z že zapisano snovjo v zvezku in bo šlo brez težav.

SKLANJANJE

**1. ura**

**1. Dane besede postavi v zahtevno število in sklon. Nato jih v enaki obliki uporabi v povedi.**

nož – ed., O; Jani – ed., D; Luka – ed., M; datelj – mn., R; človek – dv., M; mati – ed., T; Miha Novak – ed., D; skorja – mn., R; orodje – mn., R; poslopje – mn., R

**2. Iz samostalnikov tvori pridevnike po zgledu, nato jih uporabi v povedi. Pridevnik podčrtaj, samostalnik ob njem pa obkroži.**

december – decembrski:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meter, Koper, november, september

**3. Vstavi pravilno obliko samostalnika v oklepaju in poimenuj sklon.**

 Pod strmim \_\_\_\_\_\_\_\_\_\_\_\_\_\_\_\_\_\_\_\_ (klanec) se vije kolona. Hodil je pred črnim \_\_\_\_\_\_\_\_\_\_\_\_\_\_\_\_\_\_\_ (konj) in ga držal za uzdo. Na obisku ni bilo vseh (bratranec) \_\_\_\_\_\_\_\_\_\_\_\_\_\_\_\_\_\_\_\_\_. Z \_\_\_\_\_\_\_\_\_\_\_\_\_\_\_\_\_\_\_\_\_ (Blaž) in \_\_\_\_\_\_\_\_\_\_\_\_\_\_\_\_\_ (Marko) se bom pogovorila kasneje.To novico povej še \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (gospa Marta). Po ločitvi je sin ostal pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mati). Ni mogel odnesti vseh \_\_\_\_\_\_\_\_\_\_\_\_\_\_\_\_\_\_\_\_\_\_ (škatla). V obeh \_\_\_\_\_\_\_\_\_\_\_\_\_\_\_\_\_\_\_\_\_ (skrinja) imamo veliko \_\_\_\_\_\_\_\_\_\_\_\_\_\_\_\_\_\_\_\_\_\_ (risba) in \_\_\_\_\_\_\_\_\_\_\_\_\_\_\_\_\_\_\_\_\_\_\_ (fotografija) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (slikarka Mira Pregelj). V okolici Vrhnike je veliko \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naselje). Tako visokega \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (obzidje) ne morem preplezati. Naš blok ima osem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nadstropje). Ne smeš odpirati tujih \_\_\_\_\_\_\_\_\_\_\_\_\_\_\_\_ (pismo). V takem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vreme) ne morem ven. Sadeži tega \_\_\_\_\_\_\_\_\_\_\_\_\_\_\_\_\_\_ (drevo) so izjemni. Si že pisal svojemu \_\_\_\_\_\_\_\_\_\_\_\_\_\_\_\_\_\_\_\_\_ (dekle)? Prideš s \_\_\_\_\_\_\_\_\_\_\_\_\_\_\_\_\_ (kolo)?

**2. ura**

**4. Tvori besedilo, v katerem boš uporabil besedo gospa v štirih različnih sklonih v ednini.**

**5. Preberi poved.**

Ker hrane primanjkuje, otroci običajno jedo le riž in zelenjavo.

**a) Izpiši samostalnike in jim določi spol, število in sklon. Pri sklonu tudi zapiši vprašalno poved.**

**b) Izpiši edninske samostalnike.**

**6. Pravilno zapiši dana naselbinska zemljepisna lastna imena. \*Nato tvori poved tako, da bo lastno ime v povedi v mestniku.**

dolenja nemška vas

gorenje medvedje selo

gorenji vrh pri dobrniču

volčja jama

Uspešno si končal z delom. Sedaj pa pojdi malo na zrak in najdi okoli sebe čim več samostalnikov, ki se navezujejo na pomlad.

Učitelji slovenščine